BODYART
Treening baseerub traditsioonilisel hiina meditsiini viiel elemendil. Inimest treenitakse kui ühtset tervikut, nii keha kui vaimu. Kõik harjutused on üles ehitatud nii, et hõlmavad endas jõu, painduvuse ja tasakaalu elemente. Järjepidevalt treenides saavutatakse positiivne efekt keha stabiilsuse ja koordinatsiooni osas ning paraneb kehahoiak, suureneb üldine heaolu. Selle treeninguga saab ennetada seljavalu, leevendada pingeid oma kehas ja maandada stressi. Regulaarsel treenimisel saavutatakse sportlikum kehaehitus ning tunnetatakse suuremat jõudu ja vitaalsust ka igapäevaelus. Treening toimub paljajalu ning tundi on oodatud nii mehed kui naised. Eelnev spordiga tegelemise kogemus ei oma tähtsust, kuna töötame ainult oma keha raskusega.